ERW สุดยอด! ปี 58 พลิกกำไร 197.87 ลบ. พร้อมแจกปันผล 0.04 บ./หุ้น XD 4 มี.ค.59
ERW สุดยอด! ปี 58 พลิกกำไร 197.87 ลบ. จากปีก่อนขาดทุน 111.58 ลบ. หลังรายได้ธุรกิจโรงแรม-ค่าเช่าบริการเพิ่มขึ้น พร้อมแจกปันผล 0.04 บ./หุ้น XD 4 มี.ค.59 กำหนดจ่ายปันผล 25 พ.ค.นี้
24 ก.พ. 2559

บริษัท ดิ เอราวัณ กรุ๊ป จำกัด (มหาชน) หรือ ERW รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 197.87 ล้านบาท หรือมีกำไรสุทธิ 0.0797 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 111.58 ล้านบาท หรือขาดทุนสุทธิ 0.0451 บาทต่อหุ้นโดยในช่วงดังกล่าวบริษัทพลิกมีกำไรเนื่องจาก บริษัทมีรายได้รวมจากการดำเนินงานเท่ากับ 5,255 ล้านบาทเพิ่มขึ้นร้อยละ 24 จากช่วงเดียวกันของปีที่ผ่านมา
โดยรายได้จากธุรกิจโรงแรมเพิ่มขึ้นร้อยละ 25 และรายได้ค่าเช่าและค่าบริการเพิ่มขึ้น ร้อยละ 7 จากปี 2557 โดยบริษัทมีกำไรระดับ EBITDA เท่ากับ 1,528 ล้านบาทเพิ่มขึ้นร้อยละ 57 จากช่วงเดียวกันของปีที่ผ่านมา และบันทึกกำไรสุทธิเท่ากับ 198 ล้านบาทสำหรับช่วงระยะเวลา 12 เดือนของปี 2558 เปรียบเทียบกับผลขาดทุนสุทธิ 112 ล้านบาทในช่วงระยะเวลา 12 เดือนของปี 2557 
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.04 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 4 มี.ค. 2559 และกำหนดจ่ายเงินปันผลในวันที่ 25 พ.ค. 2559